Osseedi keel

Osseedi keel (osseedi keeles ирон ӕвзаг) on iraani keelte idairaani keelte rühma kirdeiraani keelte allrühma kuuluv keel, mida kõnelevad osseedid Venemaale kuuluvas Põhja-Osseetias ja de jure Gruusiale kuuluvas Lõuna-Osseetias.

Põhja-Osseetias on osseedi keel vene keele kõrval teine riigikeel.О государственных языках Республики Южная Осетия Парламент Республики Южная Осетия Kuid tegelikult on osseedi keele kasutussfäär mitmeti piiratud ja põhiline asjaajamiskeel on vene keel.Заключение Осетинский язык он-лайн: учебные и справочные материалы Ka Lõuna-Osseetia riigikeeled on osseedi keel ja vene keel.Liz Fuller:One Nation, Two Polities, Two Endangered Ossetian Languages? Radio Free Europe/Radio Liberty, 27. mai 2015

Hoolimata suhteliselt suurest kõnelejate hulgast loetakse osseedi keelt ohustatud keeleks.Maria-Madalina Aldea:Ossetian: An Endangered Language Political Holidays, 18. september 2019

2010. aasta rahvaloenduse andmetel kõneles Venemaal osseedi keelt 451 431 inimest.Всероссийская перепись населения 2010 года. Том 4. Национальный состав и владение языками, гражданство Федеральная служба государственной статистики Lõuna-Osseetias on osseedi keele kõnelejaid hinnanguliselt umbes 50 000.

Osseedi keel on arenenud muistsete alaanide keelest. Osseedi keele foneetikas, morfoloogias ja süntaksis on täheldatavad teatavad kaukaasia keelte mõjud.Из истории осетинского языка МИА "Южная Осетия сегодня", 15. mai 2016

Esimene osseedikeelne raamat trükiti 1798. aastal kirillitsas.Язык первой осетинской печатной книги Осетинский язык он-лайн: учебные и справочные материалы Kirillitsal põhineva osseedi kirjakeele töötas 1844. aastal välja Anders Johan Sjögren. Aastatel 1923–1938 oli kasutusel ladina tähestikul põhinev kirjakeel. 1938. aastal võeti Põhja-Osseetias taas kasutusele kirillitsal põhinev kirjakeel. Lõuna-Osseetias oli aastatel 1938–1954 tarvitusel gruusia tähestikku kasutav osseedi kirjakeel.История письменности Осетинский язык он-лайн: учебные и справочные материалы

Osseedi keel jaguneb kaheks murdealaks: dõguri murret räägitakse Põhja-Osseetia lääneosas ja Kabardi-Balkaarias ning ironi murret mujal Põhja-Osseetias, Lõuna-Osseetias ja Karatšai-Tšerkessias. Dõguri murret räägib 1/6 osseetidest ja ironi murret 5/6. Veel üht osseedi keele murret, mida on peetud ka eraldi jassi keeleks, räägiti 15. sajandini Ungaris.

Viited

Kategooria:Ida-Iraani keeled
Kategooria:Põhja-Osseetia
Kategooria:Lõuna-Osseetia